I reduktionsblokken, der omhandler Dagtilbud Social, kan der ifølge det foreslåede råderumskatalog findes knap 1,5 million kroner om året frem mod 2023.

Dagtilbuddene er Aktivitetscenter Lindebjerg Allé, Aktivitetscenter Odense, Beskæftigelsescenteret og Psykiatricenteret. I kataloget er forslaget at reducere dagtilbuddenes lønbudgetter med 11,5 procent.

Det vil ifølge Assens Kommune betyde, at der vil være færre ansatte og reduceret fremmøde på de enkelte tilbud.

Derudover vil der kunne blive ændret åbningstider, som kan skabe øget belastning på bostederne. Reduktionen vil på grund af færre personaler generelt øge risikoen for øget udadreagerende adfærd, og borgernes individuelle behov risikeres ikke at kunne bliver dækket.

Nettobesparelsen vil være på 1.477.105 kroner, selvom der spares i alt 1.924.870 kroner. Den reducerede besparelse bunder i indtægtstab, som dagtilbuddene vil opleve i forbindelse med besparelserne.